armvectores/hy_wikipedia_2023 huggingface dataset:
(4760) Ջի-քսիանգ

(4760) Ջի-քսիանգ (անգլ.՝ Jia-xiang), աստերոիդ աստերոիդների հիմնական գոտում։ Հայտնաբերվել է 1981 թվականի ապրիլի 1-ին Հարվարդի աստղադիտարանի կողմից Հարվարդում։
Միջին հեռավորությունը Արեգակից կազմում է 2,324987 ա. մ., առավելագույնը մոտենում է 2,0243 ա. մ. հեռավորության վրա և հեռանում 2,6257 ա. մ.։ Արեգակի շուրջ մեկ ամբողջական պտույտ է կատարում 1294,88 երկրային օրվա ընթացքում, իր ուղեծրով շարժվելով միջինում 0,278018 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,85° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4760) Ջի-քսիանգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ուստ-Խալան (Տացինսկի շրջան)

Ուստ-Խալան (ռուս.՝ Усть-Халань), գյուղ Ռուսաստանի Ռոստովի մարզի Տացինսկի շրջանում։ Մտնում է Ժիրնովսկի գյուղական համայնքի կազմի մեջ։
Բնակչությունը կազմում է 63 մարդ։
Անջելինա Վափախաբուլո

Անջելինա Չոգո Վափախաբուլո (անգլ.՝ Angelina Chogo Wapakhabulo, Ուգանդայում հայտնի է որպես Մամա Անջելինա, մայիսի 24, 1949(1949-05-24), Տանզանիա), United Way համաշխարհային հասարակական կազմակերպության հիմնադիր անդամ և խորհրդի նախագահ։ Մամա Անջելինան Ուգանդայի ամենահայտնի համայնքային ակտիվիստներից, առաջնորդներից և սոցիալական աշխատակիցներից է։ Տարիներ շարունակ Անջելինան պայքարել է ՄԻԱՎ/ՁԻԱՀ-ի դեմ և հոգ է տարել Ուգանդայում գտնվող որբերի և խոցելի երեխաների համար։ Որպես ՁԻԱՀ-ի ծրագրի (MAVAP) շուկայի մատակարարների ծրագրի համակարգող՝ Մամա Անջելինան հաջողությամբ փոխել է Կամպալայի շուկաները մեկ կանգառի առևտուրը, որտեղ վաճառողներն ու հաճախորդներն առևտուր են անում, սակայն նաև խրախուսել և ստուգել է նրանց ՄԻԱՎ-ի կարգավիճակը և բուժում նշանակել։ Քենիայում Ուգանդայի բարձրագույն հանձնակատարն է։ Մամա Անջելինան և United Way-ի  նախագահ և գլխավոր գործադիր տնօրեն Բրայան Գալլաղերը կազմակերպության գործունեությունը 2006 թվականի դեկտեմբերի 14-ին Վաշինգտոնում ներկայացրել են Սպիտակ տանը տեղի ունեցած Մալարիայի գագաթնաժողովում, որին հյուրընկալել են նախագահ Բուշը տիկնոջ հետ։


== Կենսագրություն ==
Անջելինա Վափախաբուլոն ծնվել և մեծացել է Տանզանիայի Իրինգա շրջանում։ Դար էս Սալաամ համալսարանում սովորելու տարիներին հանդիպել է Ջեյմս Վափախաբուլոյին (1945 թ., մարտի 23 - 2004 թ., մարտի 27), ով 2001-2004 թվականներին եղել է Ուգանդայի արտգործնախարար։ Նրանք ամուսնացել են և ունեցել չորս երեխա՝ Լումումբա, Մաիմա, Յոնա և Յոզեֆին։ Յոզեֆին Կասալամվա Վափախաբուլոն Ուգանդայի ազգային նավթային ընկերության գործադիր տնօրենն է։
Անջելինան և նրա ամուսինը Դար էս Սալաամ համալսարանում ուսանել են նախագահ Յովերի Մուսևենիի հետ։ Ջեյմս Վափախաբուլոյի հիշատակի արարողության ժամանակ Սիրոնկո շրջանի Մաֆուդու գյուղում գտնվող նրանց տանը ներկա է եղել նաև Նախագահ Մուսևենին, ով իրեն թեթևացած է զգացել, երբ Վափախաբուլոն ասել է, որ ինքը պատրաստվում է ամուսնանալ Անջելինայի հետ։ Վափախաբուլոն նախկինում հետաքրքրություն էր ցուցաբերում մի ամերիկուհու հանդեպ, ինչը նրա հասակակիցները համարում էին դավաճանություն ուսանողական պան-աֆրիկյան հեղափոխության ժամանակ տրված խոստմանը։


== Ծանոթագրություններ ==
Ակվականինա

Ակուականինա (իտալերեն՝ Acquacanina), կոմունա Իտալիայում, գտնվում է Մարկե շրջանում՝ Մաչերատա պրովինցիայում։
Բնակչությունը կազմում է 125 մարդ (2008), բնակչության խտությունը՝ 5 մարդ/կմ²։ Տարածքը կազմում է 26 կմ²։ Փոստային ինդեքս՝ 62033։ Հեռախոսային կոդ՝ 0737։
Կոմունայի հովանավորն է Սուրբ Միքայել Հրեշտակապետը։ Տոնը նշվում է մայիսի 8-ին։


== Ժողովրդագրություն ==
Բնակչության թվաքանակի փոփոխությունները.


== Համայնքի վարչակազմ ==
Հեռախոսահամար։ 0737 52143
Էլեկտրոնային փոստ։ comune@acquacanina.sinp.net
Պաշտոնական կայք։ http://www.acquacanina.sinp.net/ Archived 2006-02-19 at the Wayback Machine.


== Արտաքին հղումներ ==
http://www.acquacanina.sinp.net/ Archived 2006-02-19 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Մուրորան

Մուրորան (ճապ.՝ 室蘭市 Muroran-shi), քաղաք և նավահանգիստ Ճապոնիայում՝ Հոկայդո պրեֆեկտուրայում։ Համարվում է Իբուրի ենթապրեֆեկտուրայի վարչական կենտրոնը։
2012 թվականի փետրվարի 29-ի տվյալների համաձայն, քաղաքի բնակչությունը կազմում է 93 716 մարդ, իսկ բնակչության խտությունը՝ 1,162,01 մարդ/կմ2։ Քաղաքը զբաղեցնում է 80,65կմ2 տարածք։


== Պատմություն ==
XVI դարի վերջին Մուրորան անցել է Մացումայե տոհմի կառավարման տակ։ Այն զարգացել է որպես առևտրական քաղաք, որտեղ պետք է իրականացվեր Այնու ժողովրդի և Մացումայե տոհմի միջև արևտուրը։
1892 թվականին բացվել է Մուրորանի նավահանգիստը։ Միևնույն ժամանակ կառուցվել է Հակոդատեն Սապորոյին միացնող մայրուղին, որը պետք է դառնար «Հոկայդոյի գաղթեցման ծրագրի» առաջին քայլը։
1899 թվականին կայսերական հրահանգից հետո դարձել է առևտրական նավահանգիստ, որտեղ պետք է իրականացվեր Միացյալ Նահանգների և Մեծ Բրիտանիայի հետ առևուրը։
Ներկայումս Մորարան նավահանգստի մոտ առկա են ցեմենտի գործարաններ, վառելիքի վերամշակման կենտրոններ և նավաշինական կառույցներ։


== Կլիմա ==
Մուրորանի կլիման ծովային է (Կյոպպենի կլիմաների դասակարգում Cfb), որը շատ հազվադեպ է հանդիպում Ճապոնիայում։ Չնայած դրան, որ քաղաքը գտնվում է Հոկայդոյում, այստեղ ձմեռները շատ խստաշունչ չեն։ Կան ձյան տեղումներ, որոնց քանակը տարվա ընթացքում շուրջ 210 սմ%s է։ Ամառները այստեղ մեղմ են։ Ամենատաք ամիսն է օգոստոսը, երբ միջին ջերմաստիճանը հասնում է 24 °C-ի։


== Կրթություն ==


=== Համալսարաններ ===
Մուրորանի տեխնոլոգիական համալսարան


=== Ավագ դպրոցներ ===


==== Հանրային ====
Հոկայդո, Մուրորան, Սակաե ավագ դպրոց
Հոկայդո, Մուրորան, Սիմիձուգակոա ավագ դպրոց
Հոկայդո, Մուրորան, Տոսո ավագ դպրոց
Հոկայդո, Մուրորան, Տեխնոլոգիական ավագ դպրոց


==== Մասնավոր ====
Հոկայդո Օտանի Մուրորան ավագ դպրոց
Կայսեյ Գակուին ավագ դպրոց


== Քույր և զույգ քաղաքներ ==
 Ճապոնիա Սիձուոկա, 1976 թվականից
 ԱՄՆ Նոքսվիլ, 1991 թվականից
 Ճապոնիա Ձյոեցու, 1995 թվականից


== Հայտնի անձինք ==
Տոմա Իկուտա՝ դերասան, երգիչ
Աբե Նացումի՝ դերասանուհի, երգչույի
Աբե Ասամի՝ դերասանուհի, երգչուհի
Լիդա Կաորի՝ երգիչ
Իվատա Սատորու՝ Nintendo ընկերության նախկին գլխավոր գործադիր տնօրեն


== Ծանոթագրություններ ==


== Արտաքին հղումներ ==
Պաշտոնական կայք (ճապոներեն)
Պիշեգա (Սուլայի վտակ)

Անվան այլ կիրառումների համար տե՛ս՝ Պիշեգա (այլ կիրառումներ)Պիշեգա (ռուս.՝ Пышега), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Սուլա գետի ձախ ափին՝ 167 կմ հեռավորության վրա։ Գետի երկարությունը 38 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000112103000045319
Հիդրոլոգիական ուսումնասիրությունների կոդը - 103004531
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ֆուտբոլի աշխարհի առաջնության եզրափակիչ 1954

Աշխարհի առաջնության եզրափակիչ 1954 Աշխարհի առաջնության եզրափակիչ հանդիպում։ Տեղի է ունեցել 1954 թվականի հուլիսի 4-ին, Բեռն քաղաքի «Վանկդորֆ» մարզադաշտում։ Խաղը տեղի է ունեցել Գերմանիայի և Հունգարիայի հավաքականների միջև։ Չեմպիոն է դարձել Գերմանիայի հավաքականը, որը Հունգարիայի հավաքականին հաղթել է 3։2 հաշվով; Այս խաղում Գերմանիայի հավաքականը ռեվանշի հասավ Հունգարիայի հավաքականից՝ խմբային փուլում կրած պարտությունից հետո։


== Խաղի հաշիվը ==


== Տես նաև ==
Ֆուտբոլի Աշխարհի առաջնություն 1954


== Ծանոթագրություններ ==


== Արտաքին հղումներ ==
Tournament overview Archived 2014-02-09 at the Wayback Machine.
(220) Ստեֆանիա

(220) Ստեֆանիա (անգլ.՝ Stephania), աստերոիդ աստերոիդների հիմնական գոտում։ Հայտնաբերվել է 1881 թվականի մայիսի 19-ին Յոհան Պալիսայի կողմից Վիեննայում։
Միջին հեռավորությունը Արեգակից կազմում է 2,348088 ա. մ., առավելագույնը մոտենում է 1,7412 ա. մ. հեռավորության վրա և հեռանում 2,955 ա. մ.։ Արեգակի շուրջ մեկ ամբողջական պտույտ է կատարում 1314,23 երկրային օրվա ընթացքում, իր ուղեծրով շարժվելով միջինում 0,273926 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,59° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(220) Ստեֆանիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կորնուֆ

Կորնուֆ, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Բորա դու Գուարիտա

Բորա դու Գուարիտա  (պորտ.՝ Barra do Guarita), համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Տրես Պասուսի գավառի մեջ։ Բնակչությունը կազմում է 2 969 մարդ, ըստ 2006 թվականի տվյալների։ Տարածքը կազմում է 64,590 կմ2։ Բնակչության խտությունը՝ 40,2 մարդ/կմ²։


== Վիճակագրություն ==
Համախառն ներքին արտադրանքը կազմել է 20 526 629,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 7 396,98 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,765


== Պատմություն ==
Քաղաքը հիմնադրվել է 1992 թվականին։
Զակարիա Բակալի

Զակարիա Բակալի (ֆր.՝ Zakaria Bakkali, հունվարի 26, 1996, Լիեժ, Բելգիա), բելգիացի ֆուտբոլիստ, կիսապաշտպան։ Հանդես է գալիս իսպանական «Վալենսիա»-ի և Բելգիայի հավաքականի կազմում։


== Ակումբային կարիերա ==


=== «ՊՍՎ» ===
Բակալին սկսել է իր կարիերան սկսել է հոլանդական «ՊՍՎ»-ի կազմում։
Հոլանդիայի առաջնությունում Զակարի Բակալին իր դեբյուտը նշել է 2013 թվականի օգոստոսի 3-ին՝ «ԱԴՈ Դեն Հագ»-ի դեմ խաղում։ 2013 թվականի օգոստոսի 10-ին «ՆԵԿ»-ի դեմ խաղում Բակալի դարձել է հեթ-տրիկի հեղինակ։


=== «Վալենսիա» ===
2015 թվականի հուլիսի 6-ին Զակարիա Բակալին տեղափոխվել է իսպանական «Վալենսիա»։ Նա թիմի հետ կնքել է 5-ամյա պայմանագիր։
Իսպանական թիմի կազմում իր դեբյուտը Զակարիան նշել է օգոստոսի 22-ին՝ «Ռայո Վալեկանոյի» դեմ խաղում։ Թիմի կազմում իր անդրանիկ գոլը խփել է 2015 թվականի հոկտեմբերի 31-ին՝ «Լևանտե»-ի դեմ խաղում։


== Միջազգային կարիերա ==
Բելգիայի ազգային հավաքականի կազմում Զակարիա Բակալին իր նորամուտը նշել է 2013 թվականի հոկտեմբերի 15-ին՝ Ուելսի ազգային հավաքականի կազմում։ Նա երկրորդ խաղակեսում փոխարինել է Կևին Միռալյաս ին։


== Ծանոթագրություններ ==


== Արտաքին հղումներ ==
Էջը psvjeugd.nl կայքում Archived 2013-10-24 at the Wayback Machine. (նիդեր.)
Բարիլե

Բարիլե (իտալերեն՝ Barile), կոմունա Իտալիայում, Բազիլիկատա մարզում՝ Պոտենցա գավառում։
Բնակչությունը կազմում է 3229 մարդ, բնակչության խտությունը կազմում է 135 մարդ/կմ²։ Զբաղեցնում է 24 կմ² տարածք։ Փոստային ինդեքսն է՝ 85022։ Հեռախոսային կոդը՝ 0972։
Կոմունայի հովանավորին հարգում է Սուրբ Կույս Մարիամը։ Տոնը նշվում է մայիսի 9-ին։


== Արտաքին հղումներ ==
Քաղաքի պաշտոնական կայք (իտալ.)


== Ծանոթագրություններ ==
Մալոպոբիվանսկի գյուղական խորհուրդ (Գադյաչսկի շրջան)

Մալոպոբիվանսկի գյուղական խորհուրդ  (ուկրաիներեն՝ Малопобиванська сільська рада), Ուկրաինայի Պոլտավայի մարզի Գադյաչսկի շրջանում։
2001 թվականի տվյալներով Մալոպոբիվանսկի գյուղական խորհրդում բնակվում էր 576 մարդ։ Խորհրդում կա 4 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Նովայդարի շրջան

Նովայդարի շրջան (ուկրաիներեն՝ Новоайдарський район), շրջան Ուկրաինայի Լուգանսկի մարզում։
Ստեղծվել է 1923 թվականին։ Վարչական կենտրոնը՝ Նովայդար։


== Աշխարհագրություն ==
Շրջանի տարածքի մակերեսը կազմում է 1500 կմ²։


== Բնակչություն ==
2001 թվականի մարդահամարի արդյունքներով շրջանում բնակվում էր 28451 մարդ։ Բնակչության խտությունը կազմում էր 18,97 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Պոլյակովի տուն (Տագանրոգ)

Պոլյակովի տուն (ռուս.՝ Дом Я. С. Полякова), XIX դարի առաջին քառորդի առանձնատուն ՌԴ Ռոստովի մարզի Տագանրոգ քաղաքի պատմական կենտրոնում, որը գտնվում է Պետրովսկայա, 74 հասցեում։ Այդ փողոցի համակառույցը Պոլյակովի տան հետ մտնում է մշակութային ժառանգության տարածաշրջանային նշանակության օբյեկտների ցանկի մեջ։


== Պատմություն ==

1812 թվականի Հայրենական պատերազմի մասնակից Գեորգի Բենարդակին 1810-ական թվականների վերջում - 1820-ական թվականների սկզբում իր համար կառուցել է միհարկանի անկյունային առանձնատուն Վարացիևի նրբանցքի (այժմ` Լերմոնտովի) կողմից։ Առանձնատանը նրա ընտանիքը բնակվել է արդեն ծնողների մահից հետո, Սանկտ Պետերբուրգ տեղափոխվելուց առաջ։ Բենարդակիին պատկանող Պետրովսկայա փողոցի տունը և Ազովի ծովի ափին 5,5 հազար ռուբլի արժողությամբ կալվածքը 1874 թվականին գնեց խոշոր արդյունաբերող և հողատեր Յակով Սոլոմոնովիչ Պոլյակովը։ Տագանրոգում նա զբաղվում էր Դոնի Ռոստով-Տագանրոգ երկաթուղու կառուցմամբ, ֆինանսավորում էր երկաթուղային կայարանի շենքի շինարարությունը, Դոնի հողային բանկի հիմնադիրն էր և Սանկտ Պետերբուրգի-Ազովի ու Ազովի-Դոնի առևտրային բանկերի համահիմնադիրը։ Հրավիրելով պետերբուրգցի ճարտարապետների` նա մեծացրեց ձեռք բերած շենքը և այնտեղ հիմնեց Դոնի հողային բանկը։ Տան վերակառուցմանը մասնակցել է և Տագանրոգի շինարարական կոմիտեի անդամ  Ե. Ալեյնիկովը։ Ավելի ուշ ավելացվել է կցակառույց, որն այս տունը կապել է հարևան տան հետ։
1918 թվականին բանկն ազգայնացվել է, որից հետո Պոլյակովի տունը զբաղեցրել են վարչական տարբեր հիմնարկներ` գավառային գործադիր կոմիտեն, քաղգործկոմը, Լենինյան շրջգործկոմը, գերմանական օկուպացիայի տարիներին` քաղաքապետությունը։ 1989 թվականից շենքը որպես երկրորդ մասնաշենք ձևականորեն փոխանցվել է պատկերասրահին, բայց փաստացի այնտեղ տեղակայված է քաղաքի մանկական ստեղծագործության տունը։


== Ճարտարապետություն ==
Երկհարկանի առանձնատան ճարտարապետությունն ընդհանուր առմամբ էկլեկտիզմի ոճով է, բայց համատեղում է նաև կլասիցիզմի և բարոկկոյի հատկանիշներ։ Ճակատը համաչափ է, շենքի թևերի երկրորդ հարկի մեծ կամարաձև պատուհաններն առատորեն զարդարված են կրկնակի աղեղնաձև զարդաքիվերով, կորնթական օրդերի կիսասյուներով, ծեփվածքներով։ Հարկերը բաժանված են ցցուն գոտիով։ Երկրորդ հարկի ամբողջ երկայնքով անցնում է ուղղանկյուն օրդերային ատամնաշարով հոծ քիվ։ Առաջին հարկը երեսպատված է կոպտատաշ քարով։ Ճակատի կենտրոնական մասը զարդարված է որմնասյուներով։


== Ծանոթագրություններ ==
Վոլչի Յար (գյուղ, Բալակլեյայի շրջան)

Անվան այլ կիրառումների համար տե՛ս՝ Վոլչի ՅարՎոլչի Յար (ուկրաիներեն՝ Вовчий Яр), գյուղ Ուկրաինայի Խարկովի մարզի Բալակլեյայի շրջանում։ Հիմնադրվել է 1870 թվականին։
Չճշտված տվյալներով Վոլչի Յար գյուղում բնակվում էր 80 մարդ։ Բնակավայրը զբաղեցնում է 0,675 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սինախր

Սինախր, գյուղ Արևմտյան Հայաստանում, Բիթլիսի վիլայեթի Ռեդվանի գավառակում։ Գտնվում էր Տիգրիս գետի ձախակողմյան Խարզան գետի ձախ ափին, Սղերդ քաղաքից 40 կմ հարավ-արևմուտք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Պոդսրեդնեե

Պոդսրեդնեե (ուկրաիներեն՝ Підсереднє), ավան Ուկրաինայի Խարկովի մարզի Վելիկոբուրլուկիի շրջանում։ Հիմնադրվել է 1832 թվականին։
2001 թվականի տվյալներով Պոդսրեդնեե ավանում բնակվում էր 844 մարդ։ Բնակավայրը զբաղեցնում է 1375 կմ² տարածք։ Բնակչության խտությունը կազմում էր 613,82 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Մահացած Քրիստոսը (Մանտենյա)

Մահացած Քրիստոսը (իտալերեն՝ Cristo Morto),Վաղ Վերածննդի իտալացի նկարիչ Անդրեա Մանտենյայի ամենահայտնի կտավներից մեկը։
Նկարի ստեղծման ճշգրիտ տարեթիվը անհայտ է։ Մոտավոր թվագրումը տատանվում է 1466-ից 1500 թվականների արանքում։ Մինչև նկարչի մահը նկարը իր արվեստանոցում է եղել, և հայտնաբերվել է միայն նրա մահից հետո։ Նկարը այժմ Միլանի Բրերա պատկերասրահում է (պինակոտեկ)։


== Սյուժե ==
Նկարի հիմքում եվրոպական գեղանկարչության ավանդական սյուժե է՝ Քրիստոսի ողբումը։ Մահացած Քրիստոսի մարմինը մարմարե սալին է (այսպես կոչված օծման քարին)։ Ձախից պատկերված են Մարիամ Աստվածածինը և Հովհաննես առաքյալը։ Վերին ձախ անկյունում ևս մեկ դեմք, որը ամենայն հավանականությամբ Մարիամ Մագդաղենացին է, ինչը հաստատում է Քրիստոսի գլխավերևում տեղադրված մյուռոնով սափորը։


== Կոմպոզիցիա ==
Նկարը հայտնի է իր կոմպոզիցիոն անսովոր որոշմամբ` Քրիստոսի մարմինը ոչ թե հորիզոնական, այլ ուղղահայաց է նկարի ուղղահայաց առանցքին։ Նման կոմպոզիցիայի համարձակությունը և դժվարությունը անսպասելի են Վաղ Վերածննդի արվեստի համար։ Հեռանկարի կտրուկ կրճատումը հնարավորություն է տալիս դիտողին տեսնել մահացած Քրիստոսի և՛ դեմքը, և՛ ոտնաթաթերի վերքերը։ Ընդ որում ուսումնասիրողները նշում են մի նրբություն՝ Քրիստոսի ոտնաթաթերը, նրա մարմնին հարաբերական փոքր են նկարված, իսկ գլուխը՝ մեծ։ 


== Ծանոթագրություններ ==
Պոյանա Մաջորե

Պոյանա Մաջորե (իտալերեն՝ Pojana Maggiore), կոմունա Իտալիայում։ Գտնվում է Վենետո մարզում՝ Վիչենցա գավառում։ Այն ՅՈՒՆԵՍԿՕ-ի Համաշխարհային ժառանգության Վիլլա Պոյանա վայրն է, որը նախագծվել է Վերածննդի դարաշրջանի ճարտարապետ Անդրեա Պալադիոյի կողմից։
Բնակչությունը կազմում է 4216 մարդ (2008), բնակչության խտություն՝ 151 մարդ/կմ²։ Զբաղեցնում է 28 կմ² մակերես։ Փոստային ինդեքս 36026։ Հեռախոսային կոդ՝ 0444։
Պոյանա Մաջորեն սահմանափակվում է Նովենտա Վիչենտինա և Մոնտանյանա համայնքներով։


== Ծանոթագրություններ ==
Նատրիումի դեկակարբոնիլդիվոլֆրամատ

Նատրիումի դեկակարբոնիլդիվոլֆրամատ, Na2[W2(CO)10] քիմիական բանաձևով նատրիումի և վոլֆրամի կարբոնիլային կոմպլեքս։ Առաջացնում է դեղին բյուրեղներ, լավ է լուծվում ջրում, ինքնաբռնկվում է օդում։


== Ստացում ==
Տետրահիդրոֆուրանում նատրիումի սուսպենզիայի փոխազդեցությունը 2,2'-դիպիրիդիլի ներկայությամբ վոլֆրամի հեքսակարբոնիլի հետ
  
    
      
        
          
            2
            N
            a
            +
            2
            W
            (
            C
            O
            
              )
              
                6
              
            
             
            
              
                →
                
              
            
             
            N
            
              a
              
                2
              
            
            [
            
              W
              
                2
              
            
            (
            C
            O
            
              )
              
                10
              
            
            ]
            +
            2
            C
            O
            ↑
          
        
      
    
    {\displaystyle {\mathsf {2Na+2W(CO)_{6}\ {\xrightarrow {}}\ Na_{2}[W_{2}(CO)_{10}]+2CO\uparrow }}}
  


== Ֆիզիկական հատկություններ ==
Նատրիումի դեկակարբոնիլդիվոլֆրամատը առաջացնում է դեղին բյուրեղներ, անկայուն է օդում (դյուրավառություն)։ Լուծվում է ջրում, տետրահիդրոֆուրանում, պիրիդինում, ացետոնում, ացետոնիտրիլում, չի լուծվում դիօքսանում, դիէթիլ եթերում։


== Գրականություն ==
Руководство по неорганическому синтезу, Брауэр Г., 1986
Սեն Ժան լը Վյո (Էն)

Սեն Ժան լը Վյո (ֆր.՝ Saint-Jean-le-Vieux) կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Պոնսեն կանտոնի կազմի մեջ։ Կոմունայի օկրուգը Նանտուան է։
Կոմունայի կոդը՝ 01363։


== Աշխարհագրություն ==
Կոմունան Փարիզ քաղաքից գտնվում է 390 կմ հարավ-արևելք, դեպի հյուսիս-արևելք՝ Լիոն քաղաք, 55 կմ է և 23 կմ հարավ-արևելք Բուրկ ան Բրեսից։
Կոմունայի հյուսիսային մասում հոսում է Էն գետը։


== Կլիմա ==
Կլիման ցամաքային է՝ ցուրտ ձմեռներով և տաք ամառներով։ Անձրևներ լինում են հիմնականում ամռանը։


== Բնակչություն ==
Կոմունայի բնակչությունը 2010 թվականին կազմել է 1609 մարդ։


== Քաղաքապետեր ==


== Տնտեսություն ==
2010 թվականին աշխատունակ տարիքի (15-64 տարեկան) ունեցող 1030 մարդկանցից 787-ը տնտեսապես ակտիվ են եղել, 243-ը `պասիվ (ակտիվության ցուցանիշը` 76,4% է, 1999 թվականին՝ 72,6%)։ 787 ակտիվ բնակիչներից աշխատել են 746-ը (411 տղամարդ, 335 կին), գործազուրկ է եղել 41 մարդ (15 տղամարդ և 26 կին)։ 243 պասիվներից 72 հոգի եղել են աշակերտ կամ ուսանող, 106-ը՝ թոշակառու, 65 պասիվ են եղել այլ պատճառներով։


== Ծանոթագրություններ ==


== Արտաքին հղումներ ==
«Սեն Ժան լը Վյո» (ֆրանսերեն)։ Ֆրանսիայի տնտեսական հետազոտությունների և վիճակագրության ազգային ինստիտուտ։ Վերցված է 2014-05-18 
«Սեն Ժան լը Վյո» (ֆրանսերեն)։ cassini.ehess.fr։ Վերցված է 2014-05-18
Վերին Սասունիկ

Վերին Սասունիկ, գյուղ Հայաստանի Արագածոտնի մարզում, Արագած լեռան հարավային լանջին։ Հեռավորությունը մարզկենտրոնից՝ 23 կմ հյուսիս-արևմուտք, բարձրությունը ծովի մակերևույթից՝ 1625 մ։


=== Անվանում ===
Վերին Սասունիկը նաև ճանաչված է եղել որպես Թիվ 39 սովխոզ, Թիվ 39 սովխոզին կից ավան, Նոր Սասունիկ, Սասունիկ, Սասունիկի սովխոզ։ Վերին Սասունիկ է 
վերանվանվել 1995 թվականի նոյեմբերի 7-ին։


== Բնակչություն ==
Ըստ Հայաստանի Հանրապետության 2001 թվականի մարդահամարի, Վերին Սասունիկի մշտական բնակչությունը 81, իսկ առկա բնակչությունը 49 հոգի է։ Գյուղը դատարկվել է 1960 թվականին, և վերաբնակեցվել 1989 թվականին։
Վերին Սասունիկի ազգաբնակչության փոփոխությունը.


== Տնտեսություն ==
Բնակչությունը զբաղվում է երկրագործությամբ և անասնապահությամբ։ 


== Պատմամշակութային կառույցներ ==
Գյուղը ունի 7-րդ դարի եկեղեցի։


== Տես նաև ==
Վերին Սասունիկի պատմության և մշակույթի անշարժ հուշարձանների ցանկ (Արագածոտնի մարզ)


== Աղբյուրներ ==
Օգլեթորպ շրջան (Ջորջիա)

Օգլեթորպ շրջան (անգլ.՝ Oglethorpe County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 1.142 կմ² է, բնակչությունը՝ 12.635 մարդ (2010 թ. տվյալներով)։ Շրջկենտրոնն է Լեքսինգտոն բնակավայրը։ Կազմավորվել է 1793 թ.։
Կառնա

Կառնա, գյուղ Արևմտյան Հայաստանում, Բիթլիսի վիլայեթի Խիզանի գավառակում` Մամռտանքի գյուղախմբում։
Գյուղն հայաբնակ էր։ XX դարի սկզբին ուներ 26 տուն հայ բնակիչ։
Կառնան ավերվել է առաջին համաշխարհային պատերազմի տարիներին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Զապլոսկոե

Զապլոսկոե (ռուս.՝ Заплосское), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 55 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բերեժոկ (գյուղ, Պրիոզյորսկի շրջան)

Անվան այլ կիրառումների համար տե՛ս՝ ԲերեժոկԲերեժոկ (ռուս.՝ Бережок), գյուղ Ռուսաստանի Լենինգրադի մարզի Պրիոզյորսկի շրջանի կազմում։
Բնակչությունը 2007 թվականին գրանցված տվյալներով կազմում էր 47 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գրելովկա

Գրելովկա (ուկրաիներեն՝ Грелівка), գյուղ Ուկրաինայի Վիննիցայի մարզի Շառգորոդի շրջանում։
2001 թվականի տվյալներով Գրելովկա գյուղում բնակվում էր 148 մարդ։ Բնակավայրը զբաղեցնում է 0,333 կմ² տարածք։ Բնակչության խտությունը կազմում էր 444,44 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Երաժշտական խանութների օր

Երաժշտական խանութների օր (անգլ.՝ Record Store Day), միջազգային տոն, որը 2008 թվականից նշվում է ամեն տարի ապրիլի երրորդ շաբաթ օրը։


== Նկարագրություն ==
Այդ օրը աշխարհի հարյուրավոր խանութներ անցկացնում են համերգներ և հանդիպումներ երաժիշտների հետ, սկավառակներով վաճառվում են հազվագյուտ ձայնագրություններ, ինչպես նաև` խտասկավառակների և ձայնասկավառակների վրա։ Բացի ակցիային մասնակցող կատարողների երկրպագուներից` այն գրավում է կոլեկցիոներներին և աուդիոֆիլերին, քանի որ ռելիզները թողարկվում են սահմանափակ քանակով և պարունակում են նոր, հազվագյուտ, դեռևս չթողարկված նյութեր։ Տոնի նախորդ օրը  ազատ ունկնդիրների համար որոշ երաժիշտներ այդ ձայնագրությունները ներկայացնում են  համացանցում։  Այդ հազվագյուտ իրերը սկզբնական գնից մի քանի անգամ բարձր արժեքներով հայտնվում են ինտերնետ աճուրդներում։


== Ծանոթագրություններ ==


== Արտաքին հղումներ ==
Официальный сайт организаторов
Christman Ed. (2012-05-10)։ «Global Retail, Labels Plan For Record Store Day 2013 at NARM» (անգլերեն)։ Billboard։ Արխիվացված է օրիգինալից 2013-07-05-ին։ Վերցված է 2013-05-11 
Hyman Dan. (2012-04-10)։ «Record Store Day Preview: Feist, Mastodon, Flaming Lips and More Offer Exclusive Releases» (անգլերեն)։ Rolling Stone։ Արխիվացված է օրիգինալից 2013-05-19-ին։ Վերցված է 2013-05-10 
http://www.recordstoreday.com Երաժշտական խանութների օր. պաշտոնական կայք
Սանտ Ամբրջո սուլ Գարիլյանո

Սանտ Ամբրջո սուլ Գարիլյանո (իտալերեն՝ Sant'Ambrogio sul Garigliano), կոմունա Իտալիայում, գտնվում է Լացիո շրջանում՝ Ֆրոզինոնե պրովինցիայում։ Բնակչությունը կազմում է 993 մարդ (2008 թվականի տվյալներով ), բնակչության խտությունը՝ 111 մարդ/կմ²։ Տարածքը կազմում է 9 կմ²։ Փոստային ինդեքս՝ 3040։ Հեռախոսային կոդ՝ 0776։


== Ժողովրդագրություն ==
Բնակչության գրաֆիկը.


== Համայնքի վարչակազմը ==
Հեռախոս։ 0776 98073
Էլ-փոստ։ info@comune.santambrogiosulgarigliano.fr.it
Պաշտոնական կայք։ http://www.comune.santambrogiosulgarigliano.fr.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Տուբյանսկի (Վերխնեդոնսկի շրջան)

Տուբյանսկի (ռուս.՝ Тубянский), գյուղակ (խուտոր) Ռուսաստանի Դաշնության Ռոստովի մարզի Վերխնեդոնսկի շրջանում։ Տուբյանսկի գյուղական համայնքի վարչական կենտրոնն է։
Պտիչիե (գյուղ, Դոմանյովկայի շրջան)

Անվան այլ կիրառումների համար տե՛ս՝ ՊտիչիեՊտիչիե (ուկրաիներեն՝ Птиче), գյուղ Ուկրաինայի Նիկոլաևի մարզի Դոմանյովկայի շրջանում։ Հիմնադրվել է 1930 թվականին։
2001 թվականի տվյալներով Պտիչիե գյուղում բնակվում էր 79 մարդ։ Բնակավայրը զբաղեցնում է 0,443 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ահմեդ Համդի Թանփընար

Ահմեդ Համդի Թանփընար (հունիսի 23, 1901(1901-06-23), Ստամբուլ, Օսմանյան կայսրություն - հունվարի 24, 1962(1962-01-24), Ստամբուլ, Թուրքիա), թուրք գրող, հասարակական- քաղաքական գործիչ և էսսեիստ։ 1942- 1946 թվականներին եղել է Թուրքիայի խորհրդարանի անդամ։ Նրա ամենահայտնի գործերից մեկն «Խաղաղություն» վեպն է։ Վերջինս թարգմանվել է նաև հայերեն։


== Կենսագրություն ==
Թանփընարը ծնվել է 1901 թվականի հունիսի 23-ին Ստամբուլում։ Նրա հայրը եղել է դատավոր Հուսեյին Ֆիքրի Էֆենդին։ Հուսեյին Ֆիքրի Էֆենդին եղել է Մաչահելի վրացի։
Ահմեդի մայրը մահացել է Մոսուլում, երբ երեխան դեռ տասներեք տարեկան էր։ Քանի որ նրա հայրը դատավոր էր նշանակվում տարբեր քաղաքներում, Թանփընարը ստիպված էր կրթություն ստանալ մի շարք քաղաքներում, ներառյալ Ստամբուլը, Սինոպը, Սղերդը, Քիրքուքը և Անթալիան։ Ավարտելով անասնաբուժական քոլեջը, նա շարունակեց իր կրթությունը Ստամբուլի համալսարանի գրականության ֆակուլտետում, որը նա ավարտեց 1923 թվականին։
Ահմեդ Համդի Թանփընարը դասախոսել է դպրոցներում և բարձրագույն ուսումնական հաստատություններում։ Դասավանդել է Էրզրումի, Կոնիայի, Անկարայի դպրոցներում։ 1939 թվականին սկսում է դասավանդել ժամանակակից թուրք գրականություն։ 1942- 1946 թվականներին Մարաշում պատգամավոր է դառնում։ Ահմեդ Համդի Թանփընարն աշխատել է Կրթության նախարարությունում, 1949 թվականին շարունակել դասավանդել Ստամբուլի համալսարանում։ 1953 թվականին ճանապարհորդել է Եվրոպայով՝ լինելով Ֆրանսիայում, Բելգիայում, Նիդերլանդներում, Անգլիայում, Իսպանիայում և Իտալիայում։ Ամեն տարի Ստամբուլում անց է կացվում «Ահմեդ Համդի Թանփընարի անվան գրականության փառատոն»։ Թանփընարը թուրք գրականության ամենակարևոր հեղինակներից է, որն իր ստեղծագործության մեջ հաջողությամբ միախառնում է արևելյան ու արևմտյան մշակույթը։ Թանփընարը թարգմանվել է մի շարք լեզուներով, այդ թվում նաև անգլերեն, ուկրաիներեն, հունարեն, եբրայերեն և հայերեն։


== Ծանոթագրություններ ==


== Արտաքին հղումներ ==
Փախուստ Երկիր մոլորակից

«Փախուստ Երկիր մոլորակից» (անգլ.՝ Escape from Planet Earth), ռեժիսոր Կալեն Բրունկերի մուլտֆիլմը, որի գլխավոր հերոսներին հնչյունավորում են Ջեյն Լինչը, Կրեյգ Ռոբինսոնը, Պոլ Ռուբենսը, Սոֆիա Վերգարան, Սթիվ Զանը, Քրիս Պարնելը, Ջոնաթան Մորգան Հեյթը, Ջեյմս Կորդենը, Բրենդեն Ֆրեյզերը, Ռոբ Կորդրին։
Միջաստղային ճանապարհորդ հումանոիդ Գերնորեկն ընկնում է խուճապի մեջ, երբ պատասխանում է այլմոլորակայինների մոլորակից եկած SOS-ին։


== Ծանոթագրություններ ==
Գոզլու Դարա

Գոզլու դարա, ձորահովիտ Հայաստանում։ Այդպես է կոչվել օտարազգիների կողմից Արաքսի ավազանին պատկանող Արփայի ձախակողմյան վտակ Փուշաղ գետի հովիտը։ Այստեղ կան կրաքարային բաղադրություն ունեցող հանքային աղբյուրներ, որոնք հնում օգտագործում էին մաշկային հիվանդություններ բուժելու համար։


== Ծանոթագրություններ ==
Կինտաուրի

Կինտաուրի (վրաց.՝ კინტოური), վրացական քաղաքային պար։


== Ձևավորման պատմություն ==
Ձևավորվել է 19-րդ դարի վերջերին, պարում էին կինտոները։ Մենապար է։ Շարժումները կտրուկ են, շեշտավորված։ Պարի ընթացքում կատարողները ցուցադրում են իրենց ճարպկությունն ու արագաշարժությունը։


== Ռիթմ և տեմպ ==
Ռիթմը և տեմպը փոփոխական են։ Հետագայում կինտաուրին մտել է կովկասյան պարաշարքի մեջ։
Չեբակի (գյուղ, Սևերնի շրջան)

Անվան այլ կիրառումների համար տե՛ս՝ ՉեբակիՉեբակի (ռուս.՝ Чебаки), գյուղ Ռուսաստանի Նովոսիբիրսկի մարզի Սևերնի շրջանի կազմում։
Բնակչությունը 2007 թվականին գրանցված տվյալներով կազմում էր 281 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բիստրիկ (գյուղ, Կրոլևեցի շրջան)

Անվան այլ կիրառումների համար տե՛ս՝ ԲիստրիկԲիստրիկ (ուկրաիներեն՝ Бистрик), գյուղ Ուկրաինայի Սումիի մարզի Կրոլևեցի շրջանում։ Հիմնադրվել է 17-րդ դարում։
2001 թվականի տվյալներով Բիստրիկ գյուղում բնակվում էր 961 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(5491) Կաուլբախ

(5491) Կաուլբախ (անգլ.՝ Kaulbach), աստերոիդ աստերոիդների հիմնական գոտում։ Հայտնաբերվել է 1971 թվականի մարտի 26-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,180131 ա. մ., առավելագույնը մոտենում է 1,904 ա. մ. հեռավորության վրա և հեռանում 2,4562 ա. մ.։ Արեգակի շուրջ մեկ ամբողջական պտույտ է կատարում 1175,77 երկրային օրվա ընթացքում, իր ուղեծրով շարժվելով միջինում 0,306182 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,82° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5491) Կաուլբախ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կատուն, որ զբոսնում էր ինքն իր համար (մուլտֆիլմ, 1988)

«Կատուն, որ զբոսնում էր ինքն իր համար» (ռուս.՝ «Кошка, которая гуляла сама по себе»), խորհրդային լիամետրաժ մուլտֆիլմ՝ ստեղծված 1988 թվականին Ռեդյարդ Կիպլինգի ստեղծագործության մոտիվներով։ Ռեժիսոր Իդեա Գարանինան մուլտֆիլմում ներառել է մուլտիպլիկացիոն տեխնոլոգիաների գրեթե բոլոր ձևերը։ Մուլտֆիլմը «Սոյուզմուլտֆիլմ» ստուդիայում 1980-ականների վերջին ստեղծված ամենավառ աշխատանքներից մեկն է և Ռեդյարդ Քիփլինգի «Ուղղակի պատմվածքներ» (անգլ.՝ Just So Stories) ժողովածուի համանուն հեքիաթի երկրորդ խորհրդային էկրանավորումն է։


== Սյուժե ==
Ծնողները երեխային անկողին են դնում ու հեռանում։ Երեխան լալիս է, և սենյակ է մտնում կատուն, որպեսզի ընկերակցի նրան։ Փոքրիկը փորձում է բռնել կատվի պոչը, բայց նա ասում է, թե դա անել պետք չէ, համաձայն այն պայմանագրի, որ կնքվել է հազար տարի առաջ։ Տեսնելով, որ փոքրիկը չի հասկանում, կատուն որոշում է նրան պատմել Սկզբների սկզբի պատմությունը։ Փոքրիկն ու նրա հետ միասին նաև հանդիսատեսը տեղափոխվում են բնության նվաճման, շան, ձիու, կովի ընտելացման ժամանակներ։ Նրանք իմանում են նաև Կարմիր գրքի, կենդանիների անհետացող տեսակների մասին, որոնց պետք է խնամել։


== Ստեղծողներ ==


== Ծանոթագրություններ ==


== Արտաքին հղումներ ==
«Կատուն, որ զբոսնում էր ինքն իր համար»(անգլ.) ֆիլմը Internet Movie Database կայքում
«Կատուն, որ զբոսնում էր ինքն իր համար» մուլտֆիլմը «Անիմատոր.ռու» կայքում
Идея Гаранина — Энциклопедия отечественного кино
Գիսակ

Անվան այլ կիրառումների համար տե՛ս՝ Գիսակ (այլ կիրառումներ)Գիսակ (Գաբրիել Հովսեփի Հովհաննիսյան, մայիսի 1, 1896(1896-05-01), Թիֆլիս, Ռուսական կայսրություն - 1949), հայ բանաստեղծ, արձակագիր, թարգմանիչ, երգիչ, մանկավարժ, ԽՍՀՄ գրողների միության անդամ 1934 թվականից։ Օգտագործել է նաև Կիսլանջ ծածկանունը։


== Կենսագրություն ==
Ծնվել է Թիֆլիսում։ Ավարտել է Ներսիսյան դպրոցը ու Թիֆլիսի կոնսերվատորիան։ Այնուհետև երկար տարիներ զբաղվել է մանկավարժությամբ։ Գրել սկսել է 1913 թվականից։ Նրա առաջին գործերը տպագրվել են «Հասկեր» և «Կարմիր ծիլեր» մանկական ամսագրերում։
Հովհաննես Թումանյանի «Գիքորը» առաջին անգամ Գիսակ Հովհաննիսյանն է վերածել պիեսի, որի բեմադրությունը հավանել է ինքը՝ Թումանյանը։
Նա որպես մեներգիչ (տենոր) մասնակցել է բազմաթիվ երաժշտական համերգների։ Մահացել է 1949 թվականին։


== Գիսակի երկերի մատենագրությունը ==
Ուղղագրական ծոցատետր, Թիֆլիս, Սախելգամի, 1933, 33 էջ։
Փոքրիկ էնտուզիաստներ, Թիֆլիս, Սախելգամի, 1934, 32 էջ։
Ամբեն ու Ռամբեն, Երևան, Պետհրատ, 1936, 11 էջ։
Գարուն, Երևան, Հայպետհրատ, 1963, 22 էջ։


== Ծանոթագրություններ ==
Ամերիկյան նախագահը

«Ամերիկյան նախագահը» (անգլ.՝ The American President), կինոֆիլմ, որը ստեղծվել է երկու ժանրերի՝ ռոմանտիկ կատակերգության և դրամայի համադրությամբ։ Ֆիլմի ռեժիսորն է Ռոբ Ռայները։ Ցուցադրվում է ԱՄՆ-ի կինոթատրոններում 1995 թվականի նոյեմբերի 17-ից։
Ֆիլմն ընդգրկվել է Ամերիկյան կինոմշակույթի ինստիտուտի կողմից 2002 թվականին կազմված՝ «100 տարի...100 կրքեր» սիրային լավագույն պատմությունների ցուցակում (75-րդ տեղ)։


== Սյուժե ==
Ամուրի դարձած ԱՄՆ նախագահ՝ Էնդրյու Շեպերդի և գրավիչ լոբբիստուհի Սիդնի Ուայդի հորինված սիրո պատմություն՝ կառավարման բարձր օղակներում քաղաքական ինտրիգների և ֆեդերալ օրինագծերի ընդունման համար բռնկված պայքարի ֆոնին։


== Դերերում ==
Մայքլ Դուգլաս-ԱՄՆ նախագահ Էնդրյու Շեպերդ՝ դեմոկրատական կուսակցությունից
Անեթ Բենինգ - Սիդնի Ուայլթի քաղաքական խորհրդատու
Մարտին Շին- նախագահի աշխատակազմի ղեկավար՝ Էյ Ջի Մակիներնի
Մայքլ Ջեյ Ֆոկս- նախագահի օգնական՝ ներքին քաղաքականության հարցերով Լյուիս Ռոտշիլդ։
Ռիչարդ Դրեյֆուս- հանրապետական-սենատոր Բոբ Ռամսոն
Աննա Դեվերե Սմիթ- Սպիտակ տան մամլո խոսնակ՝ Ռոբին Մակկոլ
Ուենդի Մելիկ-Սյուզան Սլոան
Նինա Սեմաշկո-Բետ Ուայդ, Սիդնիի փոքր քույր
Գեյլ Ստրիկլենդ- Էսթեր Մակիներնի


== Հետաքրքիր փաստեր ==
«Ամերիկյան նախագահը»-ը քննադատների կողմից ստացել է դրական արձագանք և առաջադրվել է տարատեսակ մրցանակների, չնայած այդպես էլ որևէ հայտնի մրցանակ չի ստացել։ Կոմպոզիտոր Մարկ Շայմանն առաջադրվել է «Օսկարի»՝ «Երաժշտական կամ կատակերգական ֆիլմի լավագույն երաժշտություն» նոմինացիայում։ Ֆիլմը ստացել է «Ոսկե գլոբուս»-ի հինգ նոմինացիա կատակերգական կատեգորիաներում՝ լավագույն ռեժիսոր, լավագույն սցենարիստ, լավագույն դերասան և դերասանուհի, լավագույն կատակերգական կինոֆիլմ։ Միջազգային կինովարձույթում հավաքագրված գումարը կազմել է 108 մլն ԱՄՆ դոլար։


== Ծանոթագրություններ ==


== Աղբյուրներ ==
«Ամերիկյան նախագահը»(անգլ.) ֆիլմը allmovie կայքում:
Ուոլեր շրջան (Տեխաս)

Ուոլեր շրջան (անգլ.՝ Waller County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 1.331 կմ² է, բնակչությունը՝ 32.663 մարդ (2000 թ. տվյալներով)։ Շրջկենտրոնն է Հեմպստիդ բնակավայրը։ Կազմավորվել է 1873 թ.։
Ֆրասո Տելեզինո

Ֆրասո Տելեզինո (իտալերեն՝ Frasso Telesino), կոմունա Իտալիայի Կամպանիա մարզի Բենևենտո գավառում։
Բնակչությունը կազմում է 2588 մարդ, բնակչության խտությունը կազմում է 118 մարդ/կմ²։ Զբաղեցնում է 22 կմ² մակերես տարածք։ Փոստային ինդեքս՝ 82030, հեռախոսային կոդ՝ 0824։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Լուի Ֆիլիպ I

Լուի Ֆիլիպ (ֆր.՝ Louis-Philippe Ier, հոկտեմբերի 6, 1773(1773-10-06)[…], Փարիզ - օգոստոսի 26, 1850(1850-08-26)[…], Կլարեմոն, Elmbridge, Սյուրեյ, Անգլիա, Մեծ Բրիտանիայի և Իռլանդիայի միացյալ թագավորություն), Ֆրանսիայի թագավոր 1830 թ. օգոստոսի 9-ից առ 1848 թ. փետրվարի 24-ը, ստացել է «արքա քաղաքացի» («le Roi-Citoyen») մականունը, Բուրբոնների հարստության Օրլեանի ճյուղի ներկայացուցիչ։ Ֆրանսիայի վերջին միապետը, որը կրել է «թագավոր» տիտղոսը։ Ֆրանսիայի և Նավարայի թագավոր (roi de France et de Navarre) տիտղոսի փոխարեն, որը համարվում էր ֆեոդալական, ընդունել է ֆրանսիացիների թագավոր տիտղոսը (roi des Français), որը ենթադրում էր Լուի Ֆիլիպի կառավարման ավելի ազգային բնույթ։
Պաշտպանել է բուրժուազիայի վերնախավի՝ խոշոր դրամատների, վաշխառուների և այլնի շահերը։ Վերականգնել է մարդկանց հիմնական քաղաքական ազատությունները, աշխարհիկ կրթությունը։ Թագավորի վարած ներքին քաղաքականությունը նպաստում էր երկրի արդյունաբերական առաջնդացին։ Ամեն կերպ ձգտում էր ժողովրդավար երևալ։ Հաճախ շրջում էր Փարիզում սովորական քաղաքացու նման, առանց թիկնապահի, զրուցում մարդկանց հետ։ Նրան անվանում էին նաև «թագավոր բուրժուա»։ Ստենդալը նրան համարում էր ամենախորամանկ թագավորը։ Սիրում էր, երբ իրեն դիմում էին ՝«Արքա՝ Աստծու և ժողովրդի կամոք»։ Սակայն դրանից նրա կառավարման բովանդակությունը չէր փոխվում։ Պետական մարմիններում ծաղկում էր կաշառակերությունը։ Դրությունը հատկապես սրվեց 1845-1847 թվականներին, երբ անբերրիության հետևանքով սով և համաճարակ սկսվեց։ 1848 թվականին ժողովուրդը Փարիզում ապստամբեց։ Լուի Ֆիլիպը փախավ երկրից։ Հեղափոխություն եղավ։ Առաջացավ Ֆրանսիայի Երկրորդ Հանրապետությունը, որը գոյատևեց մինչև 1852 թվականը։


== Ծանոթագրություններ ==
Ազատ Հայաստան

«Ազատ Հայաստան», ընդհատակյա թերթ։ «Հայ բանվոր հեղափոխականների ասոցիացիայի» օրգան։ Լույս է տեսել 1893-1894 թվականներին, Թիֆլիսում (գրաքննությանը շեղելու նպատակով նշված է Բրյուսել)։
Խմբագրական կազմ՝ Ա. Խումարյան, Ս. Խանոյան, Ս. Տեր-Սիմոնյան, Ա. Խաժակյան, Պ. Մնացականյան։ Տպագրել է Կառլ Մարքսի որոշ հոդվածներ, լուրեր արևմտահայերի կոտորածների մասին։


== Աղբյուրներ ==
Օրմաշենի

Օրմաշենի (վրաց.՝ ორმაშენი), գյուղ Վրաստանում: Գտնվում է Քվեմո Քարթլիի մարզի Դմանիսի շրջանում:


== Դիրք ==
Գյուղը գտնվում է ծովի մակարդակից 1320 մետր բարձրության վրա։ Շրջկենտրոն Դմանիսից հեռու է 22 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 88 մարդ:


== Ծանոթագրություններ ==
Լամբերտո Զանիեր

Լամբերտո Զանիեր (իտալերեն՝ Lamberto Zannier, հունիսի 15, 1954(1954-06-15), Ֆագանյա, ente di decentramento regionale di Udine, Ֆրիուլի Վենեցիա Ջուլյա, Իտալիա), ինչպես նաև Լամբերտո Զանիեր, իտալացի դիվանագետ, ԵԱՀԿ նախկին գլխավոր քարտուղար (2011-2017)։


== Կենսագրություն ==
Ծնվել է 1954 թվականի հունիսի 15-ին Իտալիայի հյուսիս-արևելքում գտնվող Ուդինեի մունիցիպալիտետում։
1976 թվականից՝ Իտալիայի արտաքին գործերի նախարարությունում։ Աշխատել է Արաբական Միացյալ Էմիրություններում, Ավստրիայում և Նիդերլանդներում Իտալիայի դեսպանատներում։
1998-1999 թվականներին մասնակցել է Եվրոպայում սովորական զինված ուժերի մասին պայմանագրի (ԵՍԶՈՒ) ադապտացման շուրջ բանակցություններին։
2002-2006 թվականներին զբաղեցրել Է Վիեննայում հակամարտությունների կանխարգելման ԵԱՀԿ կենտրոնի տնօրենի պաշտոնը։
2008 թվականի հունիսից մինչև 2011 թվականի հունիսը եղել է ՄԱԿ-ի Կոսովոյի գծով հատուկ ներկայացուցիչը և Կոսովոյում ժամանակավոր վարչակազմի հարցերով ՄԱԿ-ի առաքելության ղեկավարը։
2011 թվականի հունիսին Լամբերտո Զանիերն ընտրվել է ԵԱՀԿ գլխավոր քարտուղար։
2017 թվականի հուլիսի 19-ից մինչև 2020 թվականի հուլիսի 18-ը՝ ազգային փոքրամասնությունների հարցերով ԵԱՀԿ գերագույն կոմիսար։


== Մրցանակներ ==
Հոբելյանական մեդալ «Garaşsyz, Baky Bitarap Türkmenistan»


== Ծանոթագրություններ ==


== Արտաքին հղումներ ==
Страница Генерального секретаря на сайте ОБСЕ (անգլ.)
Պրուա

Պրուա (ֆր.՝ Proix), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Գիզ կանտոնայի կազմի մեջ։ Կոմունայի շրջանը՝ Վերվեն։
INSEE կոդը՝ 02625:


== Բնակչություն ==
2010 թվականին բնակչությունը կազմել է 147 մարդ։


== Տնտեսություն ==
2010 թվականի տվյալներով 88 աշխատունակ բնակիչներից 59-ը (15-64 տարեկան) տնտեսապես ակտիվ են, 29-ը՝ պասիվ (ակտիվության ինդեքսը՝ 67,0 %, 1999 թվականին 61,4 % էր)։ 59 ակտիվ բնակիչներից 50-ը (34 տղամարդ և 16 կին) աշխատում են, գործազուրկ էր 9-ը (2 տղամարդ և 7 կին)։ 29 պասիվներից 3-ը աշակերտներ և ուսանողներ են, 12-ը՝ թոշակառուներ, 14-ն էլ պասիվ են այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ — Պրուա (ֆր.)
Ծախսերի համալիր հոդվածներ

Ծախսերի համալիր հոդվածներ, արդյունաբերական արտադրանքի ինքնարժեքի հաշվարկման ժամանակ կիրառվող
ծախսերի հոդվածներ, որոնցում խմբավորված են տնտեսական բովանդակությամբ տարբեր (նյութական և աշխատանքային), բայց օգտագործման առումով միատեսակ ծախսերը։
Պանորամային կինո

Պանորամային կինո, կինոնկարների նկարահանման և մեծ չափսերի (մի քանի հարյուր մ²) խիստ կոր էկրանների վրա դրանց ցուցադրման եղանակ։ Կինոկադրերի ցուցադրման ժամանակ հանդիսատեսին թվում է, թե ինքը մասնակցում է էկրանի վրա կատարվող գործողություններին։ Կինոնկարահանումը սովորաբար կատարվում է 35 միլիմետրանոց 3 կինոժապավենի վրա միաժամանակ, ընդորում յուրաքանչյուրի վրա ստացվում է օբյեկտի պատկերի մեկ երրորդ մասը։ Պրոյեկտումն իրագործվում է երեք կինոպրոյեկտորով՝ էկրանի համապատասխան մասերի վրա (տես նաև Լայնէկրան կինո)։
Լևկովո (այլ կիրառումներ)

Լևկովո, կարող է վերաբերել՝

Լևկովո - գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Լևկովո - գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Լևկովո - գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Լևկովո - գյուղ Ռուսաստանի Սմոլենսկի մարզի Վյազեմսկի շրջանի կազմում։
Ն. Սացի անվան մանկական երաժշտական թատրոն

Մոսկվայի Ն. Սացի անվան պետական ակադեմիական մանկական երաժշտական թատրոն (ռուս.՝ Московский государственный академический детский музыкальный театр имени Наталии Ильиничны Сац), թատրոն Մոսկվայում, ԽՍՀՄ-ում առաջին մշտական երաժշտական թատրոնը երեխաների և պատանիների համար։ Թատրոնը կրում է հիմնադրի` ռուս խորհրդային մշակույթի ականավոր գործիչ Նատալյա Սացի անունը։


== Պատմություն ==
Թատրոնի հիմնադրման ամսաթիվն ընդունված է նշել 1965 թվականի նոյեմբերի 21-ը, երբ մանկական թատրոնի բեմում ներկայացվել է առաջին ներկայացումը՝ Մ. Կրասևի «Մորոզկո» օպերայի պրեմիերան։
Ի սկզբանե թատրոնը չի ունեցել իր բեմը, բայց շուտով այն տեղափոխվել է Նիկոլսկի փողոցում գտնվող «Սլավյանսկի բազար» հյուրանոցի նախկին շենք (մինչև 1990 թվականը` Հոկտեմբերի 25-ի փողոց )։
1979 թվականին թատրոնը տեղափոխվել է Վերնանդսկի պողոտայի վրա գտնվող նոր շինություն, որը նախագծվել և կառուցվել է հատուկ թատրոնի համար։ Թատրոնի ինտերիերի ձևավորմանը մասնակցել են պալեխյան նկարիչներ, այդ թվում` Ն. Գոլիկովը, որը նկարաարդել է Հեքիաթների սենյակը։ Թատրոնի շենքը զարդարված է Կապույտ թռչնի քանդակով, որը թատրոնի խորհրդանիշն է։
1987 թվականին թատրոնին շնորհել են ակադեմիականի պատվավոր կոչում։
Ժամանակակից թատրոնի շենքն ունի 2 դահլիճ։

Մեծ դահլիճը 1100 տեղանոց է, երեք բեմով՝ մեկ գլխավոր և երկու կողմնային։ Այդ դահլիճում է գտնվում թատրոնի գլխավոր տեսարժանություններից մեկը` Նիկոլայ Ռիմսկի-Կորսակովի «Սադկո» օպերայի թեմայով պատրաստված վարագույրը։
Փոքր` համերգային դահլիճը, 300 տեղանոց է։2003 թվականին Ն. Սացի հարյուրամյակի առթիվ, թատրոնի դիմաց հուշարձան է տեղադրվել։ Հուշարձանի վրա քանդակված է Նատալյա Սացը` Կարմիր գլխարկի և Գայլի կերպարով երկու երեխաների հետ։
2019 թվականին որոշում է ընդունվել թատրոնի շենքի վերակառուցման մասին։ Վերանորոգման համար տրամադրվել է 1,8 մլրդ ռուբլի։


== Խաղացանկ ==
Թատրոնի խաղացանկում դրամատիկական ներկայացումներ են, օպերաներ և բալետներ։

Կախարդական սրինգ
Զմրուխտե քաղաքի հրաշագործը
12 ամիս (հեքիաթ)
Երեխան և կախարդանքը
Մատնաչափիկը կամ հիանալի թռիչք
Ոսկե ճուտիկը (օպերա-բալետ)
Կենդանաօպերա
Թագավորական սենդվիչ
Կարապի լիճ (բալետ)
Կատվի տունը
Կարապի լիճ (բալետ)
Սերը երեք նարնջի հանդեպ
Ճանճերի տերը
Անագե տոկուն զինվորիկը
Տարվա պատմությունը
Անգետիկի ճանապարհորդությունը
Կապույտ թռչունը` ըստ Իլյա Սացի և Էֆրեմ Պոդգայցի երաժշտության
Հեքիաթ Սալտանի թագավոր մասին
Ձյունե թագուհին
Գնդի որդին
Մարդուկ-Ջարդուկը (բալետ)


== Մրցանակներ և պարգևներ ==
Համամիութենական Լենինյան Կոմերիտմիության Մրցանակ (1976)՝ «Իմ մայրիկը», «Կախարդական երաժշտությունը» ներկայացումների և «Հայրենիքի համար երգերով» թատերական համերգի համար։


== Ծանոթագրություններ ==


== Արտաքին հղումներ ==
«Московский государственный академический детский музыкальный театр им. Н. И. Сац»։ Արխիվացված է օրիգինալից 2012-02-28-ին։ Վերցված է 2007-09-08  
«Детский музыкальный театр»։ Энциклопедия Москва։ Яндекс.Словари։ Արխիվացված է օրիգինալից 2012-02-28-ին։ Վերցված է 2007-09-08  
«Московский детский музыкальный театр»։ БСЭ։ Яндекс.Словари։ Արխիվացված է օրիգինալից 2009-12-06-ին։ Վերցված է 2007-09-08
Ժան Պոզ

Ժան դե Պլանտավիտ Դե Լա Պոզ (ֆր.՝ Jean de Plantavit de La Pause;1579, Saint-Jean-du-Gard - մայիսի 21, 1651(1651-05-21)), ֆրանսիացի հոգևորական, գրող և հեբրեյիստ գիտնական։
Եղել է բողոքական քահանայի որդի։ Կրթությունը ստացել է Նիմում և Ժնևում։ Եղել է աստվածաբանության դոկտոր և Բեզեում ռեֆորմացիայի քահանա։ Հավանական է, որ 1604 թվականից հետո նա Հիսուսյանների ազդեցության տակ դարձել է կաթոլիկ։ Կաթոլիկ քահանա ձեռնադրվելուց հետո մեկնել է Հռոմ, որտեղ  աստվածաբանություն և արևելյան լեզուներ` մասնավորապես եբրայերեն է սովորել, աստվածաշնչյան հայտնի մարոնիական ուսանող` Գաբրիել Սիոնիտայի ղեկավարությամբ։
Կարդինալ Ֆրանսուա դե Ժուայզուի շնորհիվ հայտնի դարձավ Մարիա Մեդիչին և շուտով դարձավ  նրա խոստովանահայրը։ Ավելի ուշ Ժան Պոզը դարձավ Ֆրանսիայի և Իսպանիայի թագավորների քահանան, այնուհետև  Լոդեվի եպիսկոպոս։
Ժան Պոզը մասնակցել է կարդինալ Ռիշելյեի դեմ իրականացվող ինտրիգներին։ Սատարել է Լանգեդոկի դեմ զինված ընդվզմանը։


== Ընտիր երկեր ==
Déclaration catholique du Sieur de La Pause, Paris: F. Bourriquant, 1604.
Chronologia praesulum Lodouensium, Aramontii, 1634.
Planta Vitis seu Thesaurus synonymicus Hebraeo-Chaldaico-Rabbinicus, Lodovae: Typis A. Colomerii, 1644—1645 (3 Bände).
Florilegium rabbinicum, complectens praecipuas veterum rabbinorum sententias, versione latina et scholiis. Lodovae: Typis Arnaldi Colomerii, 1644.
Thesaurus synonymicus hebraico-chaldaico-rabbinicus. 1644—1645


== Ծանոթագրություններ ==


== Գրականություն ==
«Поз, Жан»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Աղիտգոմ (առվակ)

Աղիտգոմ, առվակ Ճորոխի ավազանում։ Հոսում է Օլթիի շրջանի Աղիտգոմ գյուղի միջով և աջից միանում է Պենյակչայ վտակ Բարդուսչային։


== Ծանոթագրություններ ==
Վազգեն Սեմերջյան

Վազգեն Վարդգեսի Սեմերջյան (հուլիսի 24, 1933(1933-07-24), Թիֆլիս, ԱԽՖՍՀ, ԽՍՀՄ), հայ սրտաբան։ Բժշկական գիտությունների դոկտոր (1973), պրոֆեսոր (1980), Բժշկատեխնիկական գիտությունների ակադեմիայի ակադեմիկոս։


== Կենսագրություն ==
Վազգեն Սեմերջյանը ծնվել է 1932 թվականին Թիֆլիսում։ 1957 թվականին ավարտել է Մոսկվայի 2-րդ բժշկական ինստիտուտը։ 1957-1968 թվականներին եղել է Կալուգայի մարզի Կիրովի քաղաքային հիվանդանոցի վիրաբուժական բաժանմունքի, այնուհետև` ԽՍՀՄ գիտությունների ակադեմիայի փորձարարական կենսաբանության և բժշկության ինստիտուտի սիբիրյան բաժանմունքի (Նովոսիբիրսկ) արհեստական արյան շրջանառության լաբորատորիայի վարիչ, 1968-1994 թվականներին` ՀՀ առողջապահության նախարարության Սրտաբանության, վնասվածքաբանության և օրթոպեդիայի ինստիտուտի գիտքարտուղար, Առողջության հանրապետական կենտրոնի գլխավոր բժիշկ, 1994-2004 թվականներին` Տուլայի պետական համալսարանի պրոֆեսոր, 2005 թվականից` ՀՀ ավանդական բժշկության համալսարանի պրոռեկտոր։
Աշխատանքները վերաբերում են սիրտանոթային վիրաբուժության, վնասվածքաբանության, վերակենդանացման, առողջապահության կազմակերպման խնդիրներին։ 1964 թվականին Ալեքսանդր Միքայելյանի հետ կիրառել է արհեստական արյան շրջանառության իր ստեղծած սարքը (սրտի բնածին արատների վիրահատությունների ժամանակ)։
Ուսումնամեթոդական ձեռնարկների հեղինակ է։


== Անդամակցություն ==
ՌԴ բժշկատեխնիկական գիտությունների ակադեմիայի անդամ, 1995
Գիտնականների միջազգային ակադեմիայի անդամ, Ավստրիա, 2001
«Բանբեր բժշկական նոր տեխնոլոգիաների» (ռուսերեն) հանդեսի խմբագրական խորհրդի անդամ, 1995
Բնական գիտությունների եվրոպական ակադեմիայի Հիմնարար բժշկա-կենսաբանական հետազոտությունների բաժանմունքի պատվավոր անդամ


== Գրականություն ==
Айриян А. П. Армянские учёные-медики. - Ер., 1998 - 276 с. ISBN 99930-1-001-7.


== Ծանոթագրություններ ==